Die wêreld in foto's – 26 Januarie 2017 - Maroela Media
Iranse brandbestryders met die lyk van 'n kollega wat 'n vuurdood gesterf het toe 'n gebou in Tehran, dié land se hoofstad, ineengestort het ná 'n brand waarin minstens 30 mense die lewe gelaat het. Die gebou van 17 vloere het op 19 Januarie ineengestort. Foto: Ahmad Halabisaz, Xinhua
'n Vuurspuwer in aksie op 'n plaaslike tempelfees in Changsha-stad in China se Hunan-provinsie. Dié fees het Donderdag begin. Foto: Li Ga, AP
Nooddienswerkers besig om noodvoorraad te versprei nadat swaar reënbuie in die suidweste van Pakistan voorgekom het. Minstens 18 mense is dood in reënverwante ongelukke in die laaste twee dae, het die plaaslike media Woensdag berig. Foto: Asad, Xinhua
Roger Federer van Switserland besig om sy handtekening te deel nadat hy sy landgenoot Stan Wawrinka Donderdag geklop het in die halfeindstryd op die Australiese Ope-tennistoernooi in Melbourne. Foto: Andy Brownbill, AP
Yskristalle hang van 'n watertoring in Nagykanizsa nadat die wand gekraak het as gevolg van water wat gevries het. Nagykaniza is ongeveer 208 km suidwes van Boedapest in Hongarye. Foto: Gyorgy Varga, AP